Datum: 3. 2. 2026

Št.: 302-0001/2026-2

Občina Idrija, Mestni trg 1, 5280 Idrija skladno z Odlokom o proračunu Občine Idrija za leto 2026 (Uradni list RS, št. 3/25 in 70/25), Pravilnikom o dodeljevanju pomoči za razvoj podjetništva in gospodarstva v Občini Idrija (Uradni list RS, št. 18/25, v nadaljevanju **»Pravilnik o dodeljevanju pomoči«**), Pravilnikom o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25) in Uredbo komisije (EU) št. 2023/ 2831 s 13. decembra 2023 o uporabi členov 107 in 108 Pogodbe o delovanju Evropske Unije pri pomoči »de minimis« (UL L. 2023/2831, 15.12. 2023) objavlja

**JAVNI RAZPIS**

**ZA** **DODELJEVANJE POMOČI ZA RAZVOJ PODJETNIŠTVA IN GOSPODARSTVA V OBČINI IDRIJA V LETU 2026**

**OPREDELITEV POJMOV:**

* **Podjetnik** je oseba, ki opravlja gospodarsko dejavnost z namenom ustvarjanja dobička, razvijanja novih idej ali zadovoljevanja potreb na trgu. Samostojno organizira poslovanje, prevzema tveganja in sprejema poslovne odločitve, povezane z delovanjem podjetja.
* **Mladi podjetnik** je oseba, ki je ustanovila svoje podjetje največ tri (3) leta pred datumom objave razpisa. Gre za podjetnika, ki je že začel svojo podjetniško pot, vendar je še v zgodnji fazi razvoja podjetja in običajno potrebuje podporo pri rasti, razvoju in stabilizaciji poslovanja.
* **Potencialni podjetnik** je oseba, ki še nima ustanovljenega podjetja, vendar ima namen ustanoviti podjetje najpozneje do 30. 11. 2026. To je posameznik z izraženim podjetniškim interesom, poslovno idejo ali načrtom, ki je v pripravljalni fazi podjetniškega procesa.

1. **PREDMET JAVNEGA RAZPISA**

Predmet javnega razpisa je dodelitev nepovratnih finančnih sredstev za razvoj podjetništva in gospodarstva v Občini Idrija.

V letu 2026 bodo finančna sredstva skladno z 11. členom Pravilnika o dodeljevanju pomoči namenjena naslednjim ukrepom:

**UKREP 1:** *Spodbujanje zagona in delovanja mladih podjetij*

**UKREP 2:** *Sofinanciranje materialnih in nematerialnih investicij*

**UKREP 5:** *Subvencioniranje najemnin poslovnih prostorov na območju občine Idrija*

**UKREP 7:** *Spodbujanje sobodajalstva*

**UKREP 8***: Sofinanciranje stroškov projektov, pomembnih za razvoj mestnega in vaških jeder v občini*

Ostali ukrepi iz 11. člena Pravilnika o dodeljevanju pomoči, to so UKREP 3, UKREP 4 in UKREP 6 niso predmet tega javnega razpisa.

Namen javnega razpisa je vzpostavitev učinkovitega podpornega okolja za potencialne podjetnike in delujoča podjetja v vseh fazah njihovega razvoja, povečanje možnosti za ustanavljanje novih podjetij, spodbujanje njihove rasti ter ustvarjanje novih delovnih mest. Namen posameznega ukrepa je podrobneje definiran v 5. točki tega javnega razpisa.

1. **VIŠINA RAZPISANIH FINANČNIH SREDSTEV**

Skupna višina razpoložljivih sredstev, namenjenih za izvedbo javnega razpisa je **20.000,00 EUR**, in sicer po posameznih ukrepih:

**UKREP 1:** Spodbujanje zagona in delovanja mladih podjetij - **4.000,00 EUR**

**UKREP 2:** Sofinanciranje materialnih in nematerialnih investicij - **6.000,00 EUR**

**UKREP 5:** Subvencioniranje najemnin poslovnih prostorov na območju občine Idrija - **3.000,00 EUR**

**UKREP 7:** Spodbujanje sobodajalstva - **4.000,00 EUR**

**UKREP 8:** Sofinanciranje stroškov projektov, pomembnih za razvoj mestnega in vaških jeder v občini - **3.000,00 EUR.**

Sredstva so zagotovljena na proračunski postavki 1314109.

V primeru morebitnega ostanka razpisanih sredstev, namenjenih posameznemu ukrepu, se le-ta lahko prerazporedijo na druge razpisane ukrepe iz tega javnega razpisa. O prerazporeditvah sredstev med ukrepi, na predlog strokovne komisije, odloči župan s sklepom.

1. **UPRAVIČENCI**

Upravičenci do pomoči so mikro in mala podjetja ter podjetniki, ki so registrirani po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24, v nadaljevanju **»ZGD-1«**). Za posamezne ukrepe so lahko upravičeni prejemniki tudi drugi (pravne osebe registrirane skladno z zakonom, ki ureja socialno podjetništvo, fizične osebe, društva, zadruge, zavodi …), če so posebej navedeni v okviru posameznega ukrepa.

Upravičenci iz prejšnjega odstavka tega člena so pravne ali fizične osebe, ki opravljajo pridobitno dejavnost, to je dejavnost, ki se opravlja na trgu zaradi pridobivanja dobička, dohodka, ali če z opravljanjem te dejavnosti subjekt konkurira na trgu z drugimi subjekti. Upravičenci so tudi nepridobitne pravne osebe, ki so registrirane po zakonu, ki ureja socialno podjetništvo (v nadaljevanju **»podjetje«**).

Do finančne pomoči niso upravičena podjetja iz sektorjev:

* primarne proizvodnje ribiških proizvodov in proizvodov iz akvakulture, opredeljene v členu 5, točki (a) in (b), Uredbe (EU) št. 1379/2013,
* predelave in trženja ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,
* primarne proizvodnje kmetijskih proizvodov iz seznama v Prilogi I k Pogodbi o delovanju Evropske unije,
* predelave in trženja kmetijskih proizvodov iz seznama v Prilogi I k Pogodbi o delovanju Evropske unije v naslednjih primerih:
  + če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,
  + če je pomoč pogojena s tem, da se delno ali v celoti prenese na primarne proizvajalce.

Pomoč ne bo pogojena s prednostno rabo domačih proizvodov in storitev pred uvoženimi.

Pomoč ne bo namenjena dejavnostim, povezanimi z izvozom v tretje države ali države članice, kot je pomoč, neposredno povezana z izvoženimi količinami, vzpostavitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

Prav tako do pomoči niso upravičeni:

* subjekti, ki so že prejeli sredstva po Pravilniku o dodeljevanju pomoči oz. Pravilnika o dodeljevanju sredstev za pospeševanje malega gospodarstva v Občini Idrija (Uradni list RS, št. 31/03 in 103/11 – spr.), vendar sredstev niso porabili namensko,
* subjekti, ki so že koristili pomoč za posamezne namene do višine, ki jo omogočajo posamezna pravila državnih pomoči,
* subjekti, ki nimajo poravnanih obveznosti do Občine Idrija ter do drugih pravnih oseb, katerih ustanoviteljica je Občina Idrija,
* subjekti, ki nimajo plačanih vseh davkov in prispevkov ter poravnanih obveznosti do delavcev,
* subjekti, ki so v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, so opustili poslovno dejavnost, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US, 102/23,25/25 – odl. US in 40/25) in niso v postopku likvidacije ali drugem postopku prenehanja po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24),
* subjekti, ki so podjetje v težavah skladno z 18. točko 2. člena Uredbe GBER (št. 651/2014 z dne 17 junij 2014, nazadnje konsolidirana verzija z dne 1.7.2023),
* subjekti, ki so v prekrškovnem postopku ali postopku zaradi insolventnosti, v skladu z določili Zakona o prekrških (Uradni list RS, št. 7/03 – uradno prečiščeno besedilo, 38/024) in Zakona o spremljanju državnih pomoči (Uradni list RS, št. 37/04),subjekti, za katere veljajo omejitve poslovanja po Zakonu o integriteti in preprečevanju korupcije (Uradni list RS št. 69/2011-UPB 2).

Na podlagi Zakona o integriteti in preprečevanju korupcije (Uradni list RS št. 69/2011-UPB 2) Občina Idrija ne sme poslovati s subjekti, v katerih je funkcionar, ki pri Občini Idrija opravlja funkcijo, ali njegov družinski član, član poslovodstva ali je neposredno ali preko drugih pravnih oseb v več kot 5 % udeležen pri ustanoviteljskih pravicah, upravljanju oziroma kapitalu. Ta prepoved smiselno velja tudi za državne pomoči in druge oblike pridobivanja sredstev od naročnika Občine Idrija ter za koncesije in druge oblike javno-zasebnega partnerstva, razen za državne pomoči v primeru naravnih nesreč.

Finančna sredstva po tem javnem razpisu se dodeljujejo po pravilu »de minimis« v skladu z Uredbo komisije (EU) št. 2023/ 2831 s 13. decembra 2023 o uporabi členov 107 in 108 Pogodbe o delovanju Evropske Unije pri pomoči »de minimis« (UL L. 2023/2831, 15.12. 2023).

1. **OSNOVNI POGOJI**

Upravičenec mora:

* imeti sedež ali poslovno enoto v občini Idrija, v primeru fizičnih oseb pa stalno bivališče v občini Idrija;
* imeti najmanj enega zaposlenega oziroma v primeru samostojnega podjetnika izkazovati samozaposlitev, če v okviru posameznega ukrepa ni določeno drugače.

Pomoč se lahko dodeli:

* samo upravičencem, ki so opredeljeni v okviru posameznega ukrepa;
* za konkreten projekt, ki ga v upravičenem obdobju upravičenec lahko izvede v celoti in v skladu z veljavnimi predpisi.

Projekti morajo biti locirani in se izvajati v občini Idrija, v kolikor v okviru posameznega ukrepa (V. točka) ni določeno drugače. Rezultati projekta, za katerega se dodeli pomoč, se ne smejo uporabljati v nasprotju z namenom dodelitve sredstev.

V primeru dodelitve pomoči, v kolikor v okviru posameznega ukrepa ni določeno drugače (V. točka), mora upravičenec oziroma njegovo podjetje:

* poslovati neprekinjeno in izvajati dejavnost, za katero je prejel pomoč še vsaj 2 leti od prejema pomoči;
* ohraniti v lasti osnovna sredstva, za katera je pridobil pomoč, še vsaj 2 leti od prejema pomoči;
* ohraniti delovno mesto, za katero je pridobljena pomoč, še vsaj 2 leti od prejema pomoči.

Vsi računi oziroma poslovne listine, ki se uveljavljajo pri posameznih ukrepih morajo biti zavedeni v poslovnih knjigah upravičenca, biti izdani na ime upravičenca in plačani s strani upravičenca. DDV ni upravičen strošek, razen kadar prijavitelj nima pravice do odbitka DDV v skladu z Zakonom o davku na dodano vrednost (ZDDV-1).  
V primeru, da prijavitelj nima pravice do odbitka DDV v celoti ali delno, mora to ustrezno dokazati z izjavo oziroma dokumentacijo, iz katere je to razvidno.

Pomoč se ne dodeljuje:

* podjetjem, ki so izvedbo del, storitev ali material naročili pri lastniško povezanem podjetju ali lastniško povezani fizični osebi;
* podjetjem, ki so izvedbo del, storitev ali material naročili pravni ali fizični osebi, katerih lastniki ali odgovorne osebe, so si med seboj v razmerju zakonec ali izven zakonski partner ali sorodnik do vštetega 2. dednega reda;
* podjetjem in projektom v igralniški dejavnosti;
* podjetjem proti katerim so uvedeni inšpekcijski postopki;
* podjetjem, ki so v zadnjih petih letih za isti predmet projekta že prejeli sredstva Občine Idrija, v kolikor v okviru posameznega ukrepa ni določeno drugače;
* projektom, ki niso skladni z določili veljavnih prostorskih aktov, strategij in programov Občine Idrija.

Pomoč iz občinskega proračuna se za isti namen dodeljuje le enkrat.

* Isti upravičeni stroški se iz katerega koli proračuna v nobenih okoliščinah ne financirajo dvakrat. Če Občina ugotovi, da je izbrani prijavitelj (upravičenec) prejel sredstva za upravičene stroške projekta tudi iz drugih virov financiranja ali pa so mu bila odobrena, ne da bi o tem pisno obvestil Občino, se lahko pogodba o dodelitvi sredstev razdre, prijavitelj pa je dolžan Občini povrniti vsa neupravičeno prejeta sredstva s pripadajočimi obrestmi od dneva nakazila do dneva vračila sredstev.

1. **PODROBNEJE GLEDE POSAMEZNEGA UKREPA**

**Namen, predmet pomoči, upravičenci, upravičeni stroški, neupravičeni stroški, posebni pogoji, obdobje upravičenosti**

**UKREP 1: Spodbujanje zagona in delovanja mladih podjetij**

**Namen:**

spodbujanje ustanovitve in zagona nastajajočih podjetij ter delovanja mladih podjetij.

**Predmet pomoči:**

sofinanciranje zagona novih in začetnega delovanja mladih podjetij.

**Upravičenci:**

* samostojni podjetniki ter gospodarske družbe, registrirane po ZGD-1, pri katerih na dan objave javnega razpisa še ni minilo tri leta od njihove ustanovitve,
* fizična oseba s poslovno idejo, ki bo do roka za oddajo zahtevka registrirala svojo dejavnost po ZGD-1.

**Upravičeni stroški:**

* stroški računovodskih storitev (do 40 % upravičenih stroškov) ali stroški nakupa programske opreme (do 40 % upravičenih stroškov), vendar največ 1.000,00 EUR na upravičenca.

**Vrsta finančne spodbude/vrsta pomoči:**

* dotacija.

**Posebni pogoji:**

* novoustanovljena hčerinska podjetja obstoječih družb niso upravičena do podpore.

Upravičenec mora do 31. 12. v letu, ki sledi letu, v katerem je prejel pomoč, izkazovati najmanj 1 zaposleno osebo oziroma samozaposlitev.

**Obdobje upravičenosti:**

* stroški nastali od 1. 1. do 30. 11. 2026.

**UKREP 2: Sofinanciranje materialnih in nematerialnih investicij**

**Namen**:

pospešitev nastajanja in ohranjanja obstoječih podjetij ter zagotavljanje pogojev za njihovo hitrejšo rast s sofinanciranjem materialnih in nematerialnih investicij in s tem vzpostavitev boljših možnosti za gospodarski razvoj in povečanje konkurenčnih prednosti podjetij.

**Predmet pomoči:**

sofinanciranje investicij v razširjanje dejavnosti in razvoj.

**Upravičenci:**

podjetja iz 3. točke tega razpisa, ki investirajo v razvoj in širitev dejavnosti.

**Upravičeni stroški za materialne investicije:**

* strošek nakupa zemljišč,
* strošek komunalnega in infrastrukturnega opremljanja zemljišč,
* strošek gradnje, obnove ali nakupa objekta,
* strošek nakupa strojev ali opreme,
* strošek izdelave projektne in investicijske dokumentacije.

**Upravičeni stroški za nematerialne investicije:**

* strošek nakupa licenc,
* strošek nakupa programske opreme,
* strošek nakupa patenta,
* strošek nakupa nepatentiranega tehničnega znanja.

**Neupravičeni stroški:**

* stroški drugih davčnih dajatev,
* stroški zamudnih obresti,
* stroški dela zaposlenih pri upravičencu,
* stroški nakupa drobnega inventarja,
* drugi stroški, opredeljeni v javnem razpisu.

**Intenzivnost pomoči:**

* do 50 % upravičenih stroškov, vendar največ 2.000,00 EUR na upravičenca.

**Vrsta finančne spodbude/vrsta pomoči:**

* dotacija.

**Posebni pogoji:**

* naložba mora predstavljati začetno investicijo ali investicijo za razširitev oziroma razvoj obstoječega obrata v smislu bistvenih sprememb proizvoda ali proizvodnega procesa v predelovalni, storitveni ali raziskovalno-razvojni dejavnosti. Povečanje obsega proizvodnje ali storitev, ki jih vlagatelj že opravlja, se po tem ukrepu ne šteje za upravičeno;
* naložba mora biti izvedena na sedežu podjetja ali njegovi poslovni enoti, pri čemer se mora naložba nahajati na območju Občine Idrija;
* materialna in/ali nematerialna investicija mora ostati v lasti upravičenca najmanj 5 let.

**Obdobje upravičenosti:**

* stroški nastali od 1. 1. do 30. 11. 2026.

**UKREP 5: Subvencioniranje najemnin poslovnih prostorov na območju**

**Občine Idrija**

**Namen:**

povečanje gospodarske moči in s tem zaposlitvene možnosti v občini, s ciljem zaustavitve demografskega praznjenja tako mestnega središča, kot tudi celotne občine Idrija. Večanje konkurenčnosti gospodarstva ter večanje števila delovnih mest z višjo dodano vrednostjo in delovnih mest za visoko izobražen kader.

**Predmet pomoči:**

sofinanciranje najemnin poslovnih prostorov.

**Upravičenci:**

podjetja iz 3. točke tega javnega razpisa.

**Upravičeni stroški:**

* del stroškov najemnine.

**Višina pomoči:**

* do 50 % vrednosti osnove za dodelitev pomoči, ki izhaja iz višine ekonomske cene, izračunane na velikost uporabnih površin poslovnega prostora, vendar največ 1.000,00 EUR na upravičenca.

Višina osnove za dodelitev pomoči se lahko izračuna bodisi z vsakoletno določitvijo cene poslovnega prostora na m2 ali na podlagi izračunane višine najemnine za vsak poslovni prostor posebej po veljavnem Odloku o oddajanju poslovnih stavb in poslovnih prostorov Občine Idrija v najem.

**Vrsta finančne spodbude/vrsta pomoči:**

* dotacija.

**Obvezna dodatna dokazila:**

* najemna pogodba za poslovni prostor,
* program dejavnosti.

**Dodatni pogoji:**

* pomoč se dodeli za najem poslovnih prostorov v mestu Idrija, in sicer za tiste dejavnosti, kot so za posamezno območje opredeljene kot dovoljene v prostorskih aktih Občine Idrija;
* pomoč se ne dodeli za najem poslovnih prostorov na območju poslovnih con, ki se nahajajo v mestu Idrija;
* stroški najemnine se ne subvencionirajo v primeru, da:
  + - sta si najemnik in najemodajalec kot fizični osebi v razmerju zakonec ali izven zakonski partner ali sorodnik do vštetega 2. dednega reda, oziroma da je lastnik pravne osebe fizična oseba, ki je z najemodajalcem ali najemnikom v razmerju zakonec ali izven zakonski partner ali sorodnik do vštetega 2. dednega reda,
    - sta najemnik in najemodajalec povezani osebi,
    - sta najemnik in najemodajalec pravni osebi, katerih lastniki so si med seboj v razmerju zakonec ali izven zakonski partner ali sorodnik do vštetega 2. dednega reda
* upravičenec, ki je pridobil pomoč po tem ukrepu, mora opravljati dejavnost ter ohraniti število in strukturo zaposlenih, predvidenih v poslovnem načrtu, vsaj še dve leti po zadnji pridobitvi subvencije.

**Obdobje upravičenosti:**

* stroški najemnin, nastali od 1. 1. do 30. 11. 2026.

**UKREP 7: Spodbujanje sobodajalstva**

**Namen:**

spodbujanje sobodajalstva in s tem razvoja turizma na območju Občine Idrija.

**Predmet pomoči:**

sofinanciranje nakupa notranje opreme za ureditev sob in apartmajev namenjenih oddaji.

**Upravičenci:**

* samostojni podjetniki, mikro in majhna podjetja, registrirana po zakonu, ki ureja gospodarske družbe, ki imajo priglašeno ustrezno dejavnost,
* fizične osebe, ki imajo oziroma bodo registrirale dejavnost sobodajalstva.

**Upravičeni stroški:**

* stroški nakupa notranje opreme, ki je potrebna in neposredno povezana z opravljanjem dejavnosti oddajanja sob/apartmajev (samo osnovna sredstva, drobni inventar se ne upošteva).

**Višina pomoči:**

sofinanciranje upravičenih stroškov do 50 %, vendar največ 2.000,00 EUR na upravičenca.

**Vrsta finančne spodbude/vrsta pomoči:**

* dotacija.

**Dodatni pogoji:**

* dejavnost, za katero prijavitelj pridobi sredstva po tem pravilniku, se mora opravljati vsaj še 2 leti po zaključeni investiciji,
* naložba se mora izvesti na območju občine Idrija in se ohraniti vsaj 2 leti po njenem zaključku,
* upravičenec mora v roku dveh let od prejema sredstev pridobiti enega od trajnostnih ali okolijskih znakov za nastanitve, ki jih priznava aktualna Zelena shema slovenskega turizma,
* osnovna sredstva morajo biti zavedena v poslovnih knjigah upravičenca.

**Obdobje upravičenosti:**

* stroški nastali od 1. 1. do 30. 11. 2026.

**UKREP 8: Sofinanciranje stroškov projektov, pomembnih za razvoj mestnega in vaških jeder v občini**

**Namen:**

pomoč pri nastajanju in ohranjanju delovanja poslovnih subjektov v mestnem in vaških jedrih in spodbujanje njihovih projektov, s bodo mestno in vaška jedra bolj atraktivno za prebivalce in obiskovalce.

**Predmet pomoči:**

sofinanciranje projektov za povečanje atraktivnosti mestnega in vaških jeder v občini.

**Upravičenci:**

* podjetja iz 3. točke tega javnega razpisa.

**Upravičeni stroški:**

* stroški zunanjih izvajalcev pri pripravi projektov,
* stroški izvedbe projektov,
* stroški nakupa opreme,
* stroški ureditve zunanjega izgleda objektov (ureditev letnih vrtov, ureditev vitrin in izložb, označbe, table ipd.).

**Višina pomoči:**

sofinanciranje upravičenih stroškov do 50 %, vendar največ 1.000,00 EUR na upravičenca.

**Vrsta finančne spodbude/vrsta pomoči:**

* dotacija.

**Dodatni pogoji:**

* dejavnost, za katero prijavitelj pridobi sredstva po tem pravilniku, se mora opravljati vsaj še 2 leti po zaključeni investiciji,
* naložba se mora izvesti na območju občine Idrija in se ohraniti vsaj 2 leti po njenem zaključku.

**Obdobje upravičenosti:**

* stroški nastali od 1. 1. do 30. 11. 2026.

1. **PORABA SREDSTEV**

Dodeljena sredstva morajo biti porabljena v skladu s predpisi, ki določajo izvrševanje proračuna. V primeru, da se ugotovi, da sredstva niso bila porabljena za namen, za katerega so bila dodeljena, ali so bila dodeljena na podlagi neresničnih podatkov ali je prejemnik prekršil druga določila pogodbe, je Občina upravičena zahtevati vračilo dodeljenih sredstev s pripadajočimi zakonitimi zamudnimi obrestmi za obdobje od dneva nakazila dalje.

1. **MERILA IN KRITERIJI ZA DODELJEVANJE FINANČNE POMOČI**

Komisija bo pravočasne in formalno popolne vloge, ki bodo izpolnjevale vse pogoje za kandidiranje in bodo skladne s predmetom in namenom tega javnega razpisa ter intenzivnostjo in upravičenostjo stroškov in ne bodo v nasprotju z omejitvami sodelovanja, ki so navedene v javnem razpisu, ocenila na podlagi spodaj navedenih meril po posameznih ukrepih. Sredstva bodo dodeljena glede na število upravičenih vlog in višino razpoložljivih sredstev ter upoštevaje doseženo števila točk število točk.

Vsak prijavitelj se lahko prijavi samo na en ukrep.

**Seznam kriterijev po ukrepih**

**UKREP 1: Spodbujanje zagona in delovanja mladih podjetij**

1. Vrsta dejavnosti
2. Primernost poslovnega načrta
3. Inovativnost
4. Ustvarjanje novih zaposlitvenih priložnosti
5. Trajnost podjetja

**UKREP 2: Sofinanciranje materialnih in nematerialnih investicij**

1. Povezanost investicije z osnovno dejavnostjo
2. Inovativnost investicije
3. Učinkovitost rabe sredstev
4. Povečanje konkurenčnosti
5. Trajnost investicije

**UKREP 5: Subvencioniranje najemnin poslovnih prostorov na območju občine Idrija**

1. Lokacija poslovnega prostora
2. Potreba po subvenciji
3. Ustreznost poslovnega prostora
4. Potencial za rast podjetja
5. Trajnost najemne pogodbe

**UKREP 7: Spodbujanje sobodajalstva**

1. Nove kapacitete
2. Dostopnost
3. Dodatna ponudba
4. Kakovost in primernost namestitve
5. Trajnost in vzdrževanje objekta

**UKREP 8: Sofinanciranje stroškov projektov, pomembnih za razvoj mestnega in vaških jeder v občini**

1. Prispevek projekta k razvoju mestnega oziroma vaškega jedra
2. Skladnost projekta s strateškimi dokumenti občine
3. Trajnost in dolgoročni učinki projekta
4. Vključenost lokalne skupnosti in deležnikov
5. Finančna in izvedbena realnost projekta

Podrobna tabela s točkovanjem kriterijev je sestavni del razpisne dokumentacije in je priložena kot priloga k temu razpisu.

1. **RAZPISNA DOKUMENTACIJA IN VLOGA**

Razpisna dokumentacija na javni razpis vsebuje besedilo javnega razpisa, Pravilnik o dodeljevanju pomoči za razvoj podjetništva in gospodarstva v Občini Idrija (Uradni list RS, št. 18/25, v nadaljevanju) ter prijavni obrazec.

1. **ODDAJA VLOG**

Prijava z dokazili mora biti oddana na predpisanem prijavnem obrazcu do 9. 3. 2026. Prijava se šteje kot pravočasna, če je do vključno 9. 3. 2026 oddana po elektronski pošti na naslov [obcina.idrija@idrija.si](mailto:obcina.idrija@idrija.si) ali oddana tiskana, podpisana v fizični obliki priporočeno na pošti (velja poštni žig) ali osebno v glavni pisarni Občine Idrija

Uspešna oddaja vloge ali elektronske vloge še ne pomeni, da je vloga formalno popolna in da bodo sredstva prijavitelju tudi dodeljena.

Javni razpis ter razpisna dokumentacija bodo objavljeni na spletni strani Občine Idrija.

Dodatne informacije v zvezi z javnim razpisom ter razpisno dokumentacijo lahko dobite tudi v času uradnih ur na Občini Idrija, Mestni trg 1, Idrija ali po telefonu: 05 3734 532 oziroma po e-pošti: [sanja-marija.pellis@idrija.si](mailto:sanja-marija.pellis@idrija.si).

1. **VODENJE POSTOPKA, ODPIRANJE VLOG in OBVEŠČANJE**

Postopek za dodelitev finančne pomoči vodi petčlanska strokovna komisija, ki jo s sklepom imenuje župan. Odpiranje vlog bo strokovna komisija opravila v roku 8 dni od roka za oddajo vlog. Zaradi večjega števila razpisanih programov ter zainteresiranih vlagateljev odpiranje vlog na podlagi tretjega odstavka 222. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25 ) ne bo javno. Na odpiranju ugotavlja komisija popolnost vlog glede na to, ali so bili predloženi vsi zahtevani dokumenti (formalna popolnost). Če vloga ne bo popolna, bo prijavitelj v roku 8 dni od odpiranja vlog pisno obveščen s pozivom na dopolnitev. Nepopolne vloge, ki jih prijavitelj ne bo dopolnil v določenem roku, bo komisija zavrgla. O dodelitvi finančne pomoči upravičencem na predlog strokovne komisije odloči župan s sklepom. Prav tako se sklepom obvesti prijavitelje, ki sredstev ne prejmejo. Zoper sklep ni možno vložiti pritožbe.

Prijavitelji bodo o odločitvi o dodelitvi sredstev obveščeni predvidoma v roku 30 dni od oddaje posamezne vloge.

Izbranim prijaviteljem se kot odločitev o dodelitvi sredstev v podpis posreduje pogodba o sofinanciranju.

Neizbranim prijaviteljem pa se izda ustrezen sklep. Medsebojne obveznosti in pravice med upravičencem in Občino Idrija ter način in pogoje koriščenja dodeljenih sredstev se uredijo s pogodbo.

Občina Idrija lahko javni razpis po svoji prosti presoji brez kakršnih koli posledic razveljavi ali dodeli le določen del razpoložljivih sredstev po razpisu.

Občina Idrija

župan Tomaž Vencelj